A két oldal ezután 1461. március 29-én, York városától 12 kilométerre, Towtonnál ütközött meg. A csata minden idők legvéresebb ütközete volt angol földön. Az áldozatok számát 20 és 30 ezer közé teszik. A csata idején szakadt a hó, és a szél VI. Henrik csapatai felé fújt, így az íjászaik nem tudtak ellőni az ellenséges vonalakig, miközben a yorki nyilak záporoztak rájuk. A csatát a Warwick és IV. Eduárd vezette sereg nyerte. Warwick lábát eltalálta egy nyílvessző.